Vasikka

*"Se Nieminen suostuu vasikoimaan.""Vasikka! Loistavaa duunia, Pöysti!"*

**Vasikka** on *Pasilan* ensimmäisen tuotantokauden ja samalla koko sarjan ensimmäinen jakso, joka esitettiin ensimmäisen kerran Yle TV2:lla 17. helmikuuta 2007.

## Juoni

Pasilan poliisin komisario Nikander oli kuollut. Aseman muiden poliisien valmistautuessa hänen hautajaisiinsa, sen päällikkö ja ylikomisario, Rauno Repomies, kertoi, että asemalle tulisi tänään uusi komisario, joka tulisi myös hautajaisiin. Uusi komisario oli Kyösti Pöysti, joka oli ollut konstaapeli Tommi Neposen kaveri jo poliisikouluajoilta. Neposen mukaan Pöysti oli nero ja psykologiaan turvautuva henkilö. Repomies tajusi kyseessä olevan uuden sukupolven poliisi ja epäili tämän tulevan huonosti toimeen hänen kanssaan. Mutta sitten hän alkaa väittää sen olevan yksityinen asia ja väittää Pöystiä hienoksi ihmiseksi.

Pitäessään kirkossa puhetta Repomies sanoo uskoneensa Nikanderin halunneen virantoimituksessa ja viimeisenä työpäivänään. Samalla hän paljasti, että Nikander kuoli omien työtovereidensa harhaluoteihin, uskoen, että tämä olisi siitäkin iloinen. Mutta kun hän pyytää Pöystiä, jonka oli tarkoitus olla myös paikalla, sanomaan muutaman sanan, Pöystiä ei näy missään. Pöysti, joka oli 31-vuotias tuttia suussaan pitävä lyhytkasvuinen mies, oli kotonaan pelaamassa pelikonsolilla. Myöhemmin hän katsoo Juhani Kontiovaaran juontamaa aamutelevisio-ohjelmaa "Huomenta ihmiset", jossa on vieraana nainen, jonka kirjoittama kirja toimii myös leikkuulautana. Kun nainen pyytää saada laulaa "Aikuisen naisen", Pöysti sulkee television ja huomaa olevansa myöhässä.

Sillä välin hautajaisissa, Repomies on pitämässä puhetta hautausmaalla, jonne Nikander on tarkoitus haudata. Mutta lievästi dementoituneena, hän alkaa puhua sekavia "maan povesta", jolloin muut konstaapelit käskevät häntä ottamaan lääkkeensä. Seuraavaksi puhuvat hänen alaisensa. Pekka Routalemmelle, joka pitää kaikkia asioita "jänninä", alkaa puhua miten kuoleman ja elämänkaari ovat myös jänniä. Lihaksikas naiskonstaapeli Helga pyytää lähes välinpitämättömällä puhetavalla anteeksi Nikanderilta ampumiaan harhaluoteja ja sanoo elämän vain olevan sellaista. Kun tulee Neposen vuoro puhua, Pöysti soittaa ja pyytää tätä laittamaan hänet kaiuttimeen. Pöysti pitää puheensa sen kautta kunnes lopulta saapuu itse paikalle. Repomies ei ole Pöystin käytöksestä kovin mielissään.

Pöystin tullessa Repomiehen toimistoon ensimmäistä kertaa, Repomies vaatii saada tietää miksi Pöystillä on tutti. Kun hän kysyy syytä sen pitämiseen, Pöysti kiistää kaikki Repomiehen teoriat. Repomies kertoo hänelle piraattilevyjen salakuljetusliigasta nimeltä "Multainen käsi", joka on tulossa illalla satamaan. Pöysti ei jaksa lukea koko materiaalia itse ja toteaa lukevansa tiedot Wikipediasta. Illalla muiden ollessa satamassa odottamassa Multaisen käden jäseniä, Pöysti on treffeillä Marjukka-nimisen naisen kanssa. Pöysti luettelee kaikki asiat, joista hän ei pidä. Marjukka ei edusta mitään niistä, mutta hän itse kysyy haluaako Pöysti joskus lapsia, koska ei muuten halua tuhlata aikaansa miehiin. Saavuttuaan satamaan muiden poliisien avuksi, Pöysti paljastaa muille oman perusmetodinsa: hän ottaa megafonin ja pitää salakuljettajille puheen, jossa hän solvaa näitä, käskee näiden antautua ja hävetä tekojaan sekä myöntämään piraattilevyjen salakuljettamisen olevan vanhanaikaista. Muut salakuljettajat pakenevat, mutta Jussi "Rotanmaksa" Nieminen jätetään harhauttamaan poliiseja.

Pöysti ja Neponen yrittävät kuulusteluhuoneessa saada Niemisen tunnustamaan salakuljetetun tavaran kätköpaikan ja kaikki rikostovereidensa rikokset. Kun Pöysti luettelee kaikki etuudet mitä tämä saisi tuomiolta välttymisen lisäksi, Nieminen suostuu. Repomies määrää Pöystiä ottamaan Niemisen suojelukseensa. Nieminen viedään poliisien salaiseen piilohuoneeseen, mutta hänen mielestään siellä on ankeaa. Hän lähtee ulos ja huomauttaa, että Pöystin pitää suojella häntä. Pöysti joutuu siirtämään treffinsä Marjukan kanssa paikkaan, jonne Nieminen halusi mennä juomaan. Kun he lopulta lähtivät sieltä, Pöysti haluaa jättää Niemisen oman onnensa nojaan, vaikka Marjukka pelkää muiden salakuljettajien aikovan tappaa tämän ja alkaa epäillä Pöystin kykyä ottaa vastuuta toisista.

Sillä välin Multaisen käden johtaja Jussi "Pikkuneiti" Summanen alkaa oitis suunnitella kostoa Niemiselle, mutta toteaa, että tappaminen on liian lievä tapa toteuttaa se. Lopulta eräs toinen jäsenistä ehdottaa, että Nieminen jätettäisiin henkiin ja tarkoitus olisi antaa tämän elää pelossa niin, ettei tämä osaa odottaa milloin joutuisi tapetuksi. Lopulta Summanen päättää, että he tappavatkin itsensä laittamalla jalkansa betonilla täytettyihin ämpäreihin ja hyppäävät mereen, jotta kukaan ei löytäisi heitä. Muut epäröivät, mutta Summanen uhkaa heitä aseella, jolloin he suostuvat.

Nieminen tulee Pöystin asuntoon Marjukan ollessa paikalla, peläten Summasen tulevan hänen peräänsä. Pöysti yrittää saada tätä lähtemään, mutta silloin Marjukka päättää erota Pöystistä, julistaen ettei tuhlaa aikaa mieheen, joka ei osaa ottaa minkäänlaista vastuuta ja joka ei siksi ole kelvollinen isäksi. Marjukan lähdettyä, Pöysti alkaa epätoivoisesti kiistää väitteet.

Kun Pöysti lopulta saapuu lopulta oikeustalolle, hän kertoo Repomiehelle ja Routalemmelle Niemisen varastaneen häneltä rahaa ja muuttaneensa ulkomaille työskentelemään isänsä yhtiöön. Repomies oli raivoissaan siitä, että Pöysti oli tahallaan epäonnistunut Niemisen vahtimisessa. Myöhemmin poliisiaseman katolla hän totesi, etteivät nämä tule vastaisuudessakaan toimeen ja kuinka Pöysti saa vastedes vain 48 tuntia jokaisen tapauksen ratkaisemiseen. Kun Pöysti uhkaa lopettaa, Repomies väittääkin, että Pöystiä tarvitaan. Lisäksi Repomies alkaa dementiaharhoissaan puhua niin kuin Pöysti olisi ollut hänen vanha ystävänsä vuosien takaa, vaikka oikeasti se oli Nikander. Lopuksi, Pöystin lähdettyä, hän alkaa puolustaa Summasen mielipidettä siitä, ettei *Top Gun* ole homoelokuva ja kuinka tietynlaiset ihmiset pystyvät lentämään.

## Äänirooleissa

* Jani Volanen - Kyösti Pöysti, Juhani Kontiovaara, videopeliääni, Multaisen käden jäsen
* Kari Hietalahti - Rauno Repomies, Jussi "Pikkuneiti" Summanen
* Juho Milonoff - Tommi Neponen, Pekka Routalempi, Jussi "Rotanmaksa" Nieminen, poliisin luennoitsija
* Mari Lehtonen - Helga, Marjukka, Kontiovaaran haastattelema nainen, baarineiti

## Lainaukset

*"Johnson, this is the last mission. The terrorists are hiding somewhere in the village. Kill them, but try not to kill the locals. This is supposed to be a UN mission, you know. ...Johnson, you killed everybody! Now cover it up you sick bastard. Then meet us at the rendezvous point."*

*"Nyt kun Nikander haudataan maan poveen, tuohon poveen, joka on meitä kaikkia vuorollaan imettänyt, poveen, jolla on liivejä jokaiselle koolle, ja joka kivasti hölskyy kun nainen juoksee, poveen, josta lapsi juo maitoa ja jonka nännipihalla aikuinen mies leikkii mielellään...""Lääkkeet!""Mitä?""Lääkkeet!""Lääkkeet! Aivan!"*

*"Marjukka, mä olen viime aikoina käynyt saamarin monilla treffeillä, joten mä kysyn suoraan: olet sä läheisriippuvainen, tai kiinni edellisessä suhteessa? Entä olet sä nisti? Juotsä liikaa? Keskeytteletkö sä toisia ihmisiä? Nauratko sä omille jutuilles? Haluatko sä aina kännissä laulaa Aikuista naista? Käytätsä hymiöitä? Oletko sä nähnyt Amélien sata kertaa eikä riitä? Oletsä hullu? Sairaalloisen mustasukkainen? Oletsä Shania Twain -fani? Onks sulle orvot koirat jotenkin loputtoman tärkeitä? Onks sulla kuppa, ebola tai ootsä jotenkin muulla tavalla sekasin?"*

*"Hei salakuljetuskaverit! Komisario Kyösti Pöysti poliisista! Laiva on saarrettu! Ja ennen kuin rupeatte ammuskelemaan, niin mietitääs elämää hetki! Te olette kaikki urpoja! Peruskatkeraa sakkia! Aina on joku potkinut päähän, aina on jonkun toisen syy! Saa murtua, jos haluaa! Surkeat, epäonnistuneet, epämielenkiintoiset sössöpäät! Miettikää lapsuuttanne ja hajotkaa! Nyt tehdään niin, että kävelette ulos kädet ilmassa! ... Ja piraattilevyjen salakuljetus on sitä paitsi niin yheksänkytlukua! Eiks teitä yhtään hävetä? Ysärin alkua... kasarin loppua, ysärin alkua!"*

*"Otat säkin Mustan ryssän? Ei tääl oo ku tiukkoja. Musta ryssä, Minttu musta ryssä, Työttömän ahteri, Hukkuva somali, Tyhmä svedu, Kiinalainen nälänhätä, Eestiläinen abortti ja Jallu... Pitäisköhän mun poliisina puuttuu näihin nimiin...?"*

## Trivia

* Toisin kuin myöhemmissä jaksoissa, Repomies huutaa tässä jaksossa vakiokiroilunsa muodossa "Jumankauta!".